പോലീസ് ഉദ്യോഗസ്ഥന് വെടിയേറ്റു മരിച്ചു പ്രതിയെ കണ്ടെത്താന് സഹായിക്കുന്നവര്ക്ക് ഒരുലക്ഷം ഡോളര് പ്രതിഫലം ഹൂസ്റ്റണ്: കവര്ച്ചക്കാരുടെ വെടിയേറ്റ് ന്യു ഓര്ലിയന്സ് പോലിസ് ഡിപ്പാര്ട്ട്മെന്റിലെ ഉദ്യോഗസ്ഥന് മരിച്ച സംഭവത്തില് പ്രതിയെ കണ്ടെത്താന് ശ്രമിക്കുന്നവര്ക്ക് നേരത്തെ പ്രഖ്യാപിച്ചിരുന്ന 40,000 ഡോളര് ഒരുലക്ഷം 100,000 ഡോളറായി ഉയര്ത്തി. 13 വര്ഷമായി ഡിറ്റക്റ്റീവായി പ്രവര്ത്തിച്ചുവന്നിരുന്ന എവറട്ട് ബ്രിസ്ക്കോ ആണു മരിച്ചത്. കൂടെയുണ്ടായിരുന്ന ഡയ്റിന് റിക്കുല്റെഫ43ക്കു ഗുരുതരമായി പരുക്കേല്ക്കുകയും ചെയ്തിരുന്നുഹൂസ്റ്റണ് ഗ്രോട്ടോ റസ്റ്ററന്റില് ഭക്ഷണം കഴിച്ചുകൊണ്ടിരുന്നവരെ തോക്കുചൂണ്ടി കവര്ച്ച നടത്താന് ശ്രമിക്കുന്നതിനിടയില് രണ്ടു കവര്ച്ചക്കാരില് ഒരാള് യാതൊരു പ്രകോപനവുമില്ലാതെ വെടിയുതിര്ത്തതിനെ തുടര്ന്നാണു ഭക്ഷണം കഴിച്ചുകൊണ്ടിരുന്ന എവറട്ട് ബ്രിസ്ക്കോ കൊല്ലപ്പെട്ടത്. പ്രതിയെ കണ്ടെത്താന് സഹായിക്കുന്നവര്ക്കുള്ള പ്രതിഫലം ഉയര്ത്തിയ വിവരം ഹൂസ്റ്റണ് മേയര് സില്വസ്റ്റര് ടര്ണര് ചൊവ്വാഴ്ചയാണ് അറിയിച്ചത്. ഇതിനകം തന്നെ ധാരാളം സൂചനകള് ലഭിച്ചു കഴിഞ്ഞതായും മേയര് പറഞ്ഞു. ശനിയാഴ്ചയായിരുന്നു സംഭവം. റസ്റ്ററന്റില് ഭക്ഷണം കഴിച്ചുകൊണ്ടിരിക്കെ രണ്ടുപേര് തോക്കുമായെത്തി, അവിടെയുള്ളവരുടെ കൈവശം ഉണ്ടായിരുന്നതെല്ലാം തരണമെന്നും എല്ലാവരും കൈ ഉയര്ത്തിപിടിക്കണമെന്നും ആവശ്യപ്പെട്ടു. റസ്റ്ററന്റിലുണ്ടായിരുന്നവര് ഇവരുടെ വാക്കു അനുസരിച്ചു കൈ ഉയര്ത്തിയിരിക്കുന്പോഴാണ് ഇതിലൊരാള് വെടിയുതിര്ത്തത്. ഓഫ് ഡ്യൂട്ടിയിലായിരുന്ന ഡിറ്റക്റ്റീവ് സംഭവ സ്ഥലത്തു വച്ചുതന്നെ മരിച്ചു. ഗുരുതരമായി പരുക്കേറ്റ കൂട്ടുകാരനെ ഹൂസ്റ്റണ് ബെല്റ്റസ് ആശുപത്രിയില് പ്രവേശിപ്പിച്ചിരിക്കുകയാണ്. സംഭവത്തിനുശേഷം പ്രതികള് അവിടെ നിന്നും ഒരു വാഹനത്തില് രക്ഷപ്പെടുകയായിരുന്നു. റിപ്പോര്ട്ട്: പി.പി. ചെറിയാന്